Hr Priit Alekask
Riigi Kaitseinvesteeringute Keskus
Järve 34A
11314 Tallinn
		Teie 24.01.2025 nr 	
			
		Meie 14.02.2025 nr KV-4.1-3.1/25/1620-2	

Arvamuse küsimine Männiku XXVI uuringuruumi geoloogilise uuringuloa taotluse kohta	

Austatud hr Alekask	

Keskkonnaamet on esitanud Riigi Kaitseinvesteeringute Keskusele seisukoha andmiseks Marina Minerals OÜ poolt esitatud Männiku XXVI uuringuruumi geoloogilise uuringuloa taotluse. Kavandatava uuringu eesmärk on välja selgitada liivamaardla äärealas leviva liivalasundi kihi paksus ning varu kogus, maavara levik ja kvaliteet ning täpsustada sealseid kaevandamistingimusi.

Männiku XXVI uuringuruum, teenindusala pindalaga 28,07 ha, asub Männiku harjutusväljal (vt taotluse lisas 2). Geoloogilise uuringu läbiviimiseks on planeeritud rajada ca 70 puurauku materjali leviku ja kvaliteedi väljaselgitamiseks, kuid vajadusel tehakse lisa puuraugud maavara leviku täpsustamiseks. Uurimissügavuseks on kuni 25 meetrit.

Tööd teostataks geoloogilise uuringu loa väljastamise järgselt 36 kuu jooksul ning tööd kestavad ca 6 kuud.

Kaitsevägi ei kooskõlasta Marina Minerals OÜ poolt esitatud Männiku XXVI uuringuruumi geoloogilise uuringuloa taotlust. Planeeritud uuringuruumis (plokk 148) asub Kaitseväe Männiku harjutusvälja taktikaala 2, millel toimuvad taktikaharjutused. Uuringuruum langeb täielikult taktikaalasse, mistõttu ei oleks Kaitseväel võimalik taktikaala kasutada, kui puurimised toimuvad kuue kuu jooksul, mis pole vastuvõetav. Lisaks mainime, et geoloogilisi uuringuid antud alal pole mõtet teostada, kuna liivamaardla osasse pole võimalik kaevandamist planeerida, sest see muudaks Männiku harjutusvälja mõlemad taktikaalad 1 ja 2 kasutuskõlbmatuks.

Samuti asub planeeritav uuringuruum osaliselt Männiku laskevälja ohualas, kus laskmiste ajal viibimine pole lubatud. Geoloogilised uuringud takistaksid laskevälja kasutamist ja neid ei saa kooskõlastada.

Ei ole aktsepteeritav planeerida tulevikus kaevandamist ploki 148 osas, kuna see likvideeriks ühendustee ja isoleeriks ülejäänud ida poole jäävad harjutusvälja osad. Selle tõttu oleks kogu harjutusvälja kasutamine oluliselt takistatud, seades olulised piirangud ka Kaitseväe ning Kaitseliidu väljaõppele.

Kaitsevägi märgib, et 18.11.2024 esitas AS TREV-2 Grupp Kaitseministeeriumile seisukoha avaldamiseks palve Tallinna-Saku liivamaardla passiivse tarbevaru plokkide 147 ja 148 ümber kvalifitseerimiseks aktiivseks tarbevaruks ning plokk 72 tunnistamiseks riigihuvi osas kaevandamisväärseks. Nimetatud liivamaardla asub Männiku polügooni territooriumil.

Kaitsevägi ei kooskõlastanud Tallinn-Saku liivamaardla passiivse tarbevaru plokkide nr 147 ja nr 148 ümber kvalifitseerimist aktiivseks tarbevaruks. Antud alad kattuvad aktiivses kasutuses oleva Männiku harjutusvälja (HV) osadega (taktikaala 1 ja 2). Tulenevalt võimearendustest on suurenenud Männiku HV kasutuskoormus. Sõltuvalt läbi viidavatest laskeharjutustest, võib nimetatud aladele ulatuda ka laskmistel tekkiv ohuala. Samadel põhjustele EI KOOSKÕLASTA KV plokki nr 72 riigihuvi osas kaevandamisväärseks.

Lugupidamisega	

[ allkirjastatud digitaalselt ]

Eero Neemla	
Kolonelleitnant	
Kaitseväe peastaabi analüüsi- ja planeerimisosakonna ülem	

		

Peeter Subbi 717 1520
peeter.subbi@mil.ee